DOI: 10.14457/tu.the.2015.601
title: มาตรการสร้างความปรองตามนโยบายของรัฐบาล-คสช. (คณะรักษาความสงบแห่งชาติ)

description: สังคมไทยในอดีตมีความขัดแย้งทางการเมืองเกิดขึ้นหลายครั้ง  อันเป็นความขัดแย้งทางความคิดเห็นต่างทางการเมือง  ซึ่งเป็นปรากฏการณ์ที่เกิดขึ้นป็นระยะแตกต่างกันไปตามบริบทสังคมและการเมืองไทยในช่วงเวลานั้นความขัดแย้งทางการเมืองดังกล่าวยังคงมีปรากฏขึ้นอยู่โดยเฉพาะภายหลังการทำรัฐประหารในปี 2549 เป็นต้นมา ความขัดแย้งนั้นได้ทวีความรุนแรงขึ้นมากขึ้นเรื่อยๆ และมีการยกระดับของความรุนแรงเพิ่มขึ้นอย่างต่อเนื่อง กลายเป็นการบ่มเพาะความขัดแย้งทางความคิดเห็นต่างทางการเมืองที่รุนแรงมากขึ้น สืบเนื่องจากแกนนำการเมืองกลุ่มต่างๆ ได้ทำการปลุกระดมมวลชนของตน โดยใช้ข้อมูลที่บิดเบือนในการยุยง ปลุกปั่น และให้ร้ายฝ่ายตรงข้าม เพียงเพื่อหวังประโยชน์ทางการเมืองของกลุ่มตน โดยไม่คำนึงถึงความเสียหายของชาติ จนสร้างความร้าวฉานทำให้คนในชาติแตกความสามัคคี แบ่งออกเป็นฝักฝ่าย แบ่งข้างแบ่งสี  มองคนที่เห็นต่างเป็นศัตรู ไม่คำนึงถึงส่วนรวม และความขัดแย้งนั้นยังกระจายรากลึกจากระดับประเทศไปจนถึงครอบครัวของคนไทยในทุกภูมิภาคจนเกิดเหตุการณ์ความรุนแรงนำมาซึ่งความสูญสีย โดยเฉพาะเดือนเมษายนถึงเดือนพฤษภาคม 2553 และสถานการณ์ยังไม่มีแนวโน้มที่จะยุติและกลับมาสู่สถานการณ์ปกติได้ดังเดิม        ในที่สุดคสช. ( คณะรักษาความสงบแห่งชาติ )  มีความจำเป็นที่ต้องเข้ามาควบคุมอำนาจการบริหารประเทศ เมื่อวันที่ 22 พ.ค.  2557  ที่ผ่านมา โดยมีเจตนารมณ์ เพื่อยุติความขัดแย้งที่ใช้ความรุนแรง สร้างความสามัคคีปรองดอง และ นานาชาติ เพื่อความสุขของประชาชนไทยทุกคน ทั้งนี้ต่อมา คสช.ได้มีการจัดตั้งศูนย์ปรองดองสมานฉันท์ขึ้นทั่วประเทศในทุกระดับมาตั้งแต่ 28   พฤษภาคม 2557 เพื่อยุติความเห็นต่างและสร้างบรรยากาศแห่งความปรองดองสมานฉันท์ด้วยการ จัดกิจกรรมต่างๆและให้ทุกหน่วยงานดำเนินการขับเคลื่อนมาตรการสร้างความปรองดองให้สอดคล้องกับนโยบายหลักมีการเปิดโอกาสให้ทุกภาคส่วนได้เสนอความต้องการในการปฏิรูปประเทศ      ผลการศึกษาพบว่ารัฐบาล - คสช. มีนโยบายการดำเนินการสร้างความปรองดองสมานฉันท์   โดยกำหนดเป็น ROAD MAP  เรื่องการสร้างความปรองดองเพื่อขับเคลื่อนยุทธศาสตร์     3 ขั้นตอนโดยขั้นที่ 1  นั้นเป็น “ขั้นการยุติความขัดแย้งเพื่อเตรียมการสร้างความปรองดองสมานฉันท์” และมีการขับเคลื่อนมาตรการสร้างความปรองดองโดยจัดตั้งศูนย์การปรองดองสมานฉันท์   เพื่อการปฏิรูปทั้งในส่วนกลาง และให้คลอบคลุมในระดับทุกพื้นที่ หมู่บ้าน ตำบล อำเภอ จังหวัด นอกจากนี้ยังมีการสั่งการไห้ทุกหน่วยงานจัดกิจกรรมเพื่อเสริมสร้างความปรองดอง สมานฉันท์ของคนในชาติซึ่งจัดขึ้นโดยหน่วยงาน และกระทรวงต่างๆ เพื่อให้สอดคล้องกับการดำเนินนโยบายของรัฐบาล และคสช. อันเป็นมาตรการสร้างความปรองดองสมานฉันท์ให้เกิดขึ้นในสังคมไทยตามเจตนารมณ์ ของคสช.   ทั้งนี้ลักษณะดังกล่าวสอดคล้องกับการสร้างความปรองดองตามแนวทางยุติธรรมในระบบเปลี่ยนผ่าน (Transition Justice) อันเป็นแนวทางที่มีการใช้แก้ไขความขัดแย้งในต่างประเทศที่ได้ผลมาแล้ว        อย่างไรก็ตาม ผู้วิจัยเห็นว่าการดำเนินการสร้างความปรองดองดังกล่าวได้เป็นสิ่งที่ถูกต้อง หากแต่ยังคงต้องอาศัยระยะเวลาและปัจจัยที่เกี่ยวข้องให้ครบองค์ประกอบ เช่นด้านการ     นิรโทษกรรมที่เป็นไปตามหลักความยุติธรรมและเป็นที่ยอมรับกันได้ทุกฝ่าย  เพื่อให้ความปรองดองนั้นเกิดขึ้นอย่างไม่มีเงื่อนไขและยั่งยืน ซึ่งที่ผ่านมามีงานวิจัยที่แต่ละรัฐบาลในขณะนั้นได้ตั้งขึ้นหลายองค์คณะ ซึ่งล้วนมีผลงานวิจัยที่เสนอผลสะท้อนความจริงของความขัดแย้งได้ดียิ่ง  จึงควรนำมาปรับใช้ให้เกิดประโยชน์และเหมาะสมกับสังคมไทย ประการสำคัญการปรองดองต้องสามารถตอบโจทย์ของปัญหาที่เป็นแก่นแท้ของความขัดแย้งได้อย่างตรงจุด ความปรองดองจึงจะเกิดขึ้นได้อย่างแท้จริง และยั่งยืน